open-index/open-wikipedia-markdown huggingface dataset:
তাসমিমা হোসেন

**তাসমিমা হোসেন** (জন্ম: ১২ জানুয়ারি ১৯৫১) একজন বাংলাদেশী সাংবাদিক, এবং বাংলাদেশ জাতীয় সংসদের সাবেক সংসদ সদস্য। তিনি বর্তমানে দৈনিক ইত্তেফাক ও অনন্যা (ম্যাগাজিন) এর সম্পাদক হিসেবে দায়িত্ব পালন করছেন। বাংলাদেশের জাতীয় দৈনিকসমূহের মধ্যে তিনিই প্রথম নারী সম্পাদক হিসেবে দায়িত্ব গ্রহণ করেন।

## প্রারম্ভিক ও কর্মজীবন
তাসমিমা হোসেন ১৯৫১ সালে পুরানো ঢাকার গেন্ডারিয়ায় জন্মগ্রহণ করেন। ঢাকা বিশ্ববিদ্যালয় থেকে তিনি উচ্চতর শিক্ষা গ্রহণ করেন। ১৯৯৬ সালের বাংলাদেশের সাধারণ নির্বাচনে তিনি পিরোজপুর-২ আসন থেকে সংসদ সদস্য নির্বাচিত হন। ১৯৮৮ সাল থেকে ২০১৪ সাল পর্যন্ত তিনি ‘অনন্যা’ নামে একটি পাক্ষিক সাময়িকী সম্পাদনা ও প্রকাশ করেছেন। ২০১৪ সালে তিনি দৈনিক ইত্তেফাক পত্রিকার ভারপ্রাপ্ত সম্পাদক হিসেবে দায়িত্ব গ্রহণ করেন এবং ২০১৮ সালের জুলাইয়ে তিনি সম্পাদক হিসেবে দায়িত্ব গ্রহণ করেন।

## ব্যক্তিগত জীবন
ব্যক্তিগত জীবনে তাসমিমা হোসেন ঢাকা বিশ্ববিদ্যালয়ে অধ্যয়নরত অবস্থায় আনোয়ার হোসেন মঞ্জুর সাথে বিবাহ বন্ধনে আবদ্ধ হন। যিনি শেখ হাসিনার তৃতীয় মন্ত্রীসভায় পানি সম্পদ মন্ত্রণালয়ের মন্ত্রী হিসেবে দায়িত্ব পালন করেন। এই দম্পত্তির চার সন্তান রয়েছে।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:বাংলাদেশী সাংবাদিক
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ঢাকা জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:বাংলাদেশী সংবাদপত্র সম্পাদক
বিষয়শ্রেণী:ঢাকার ব্যক্তি
তরুণাস্থি

**তরুণাস্থি** () এক ধরনের যোজক কলা। এটি অস্থির মতো শক্ত নয়। তরুণাস্থিতে রক্তনালী থাকে না। এর কোষগুলোতে ব্যাপনের মাধ্যমে বিভিন্ন উপাদান সরবরাহ করা হয়। তাই তরুণাস্থির বৃদ্ধি ও মেরামত ধীর গতিতে হয়। তরুণাস্থিতে স্নায়ুকোষও নেই। এটি ক্ষতিগ্রস্ত হলেও ব্যাথা অনুভূত হয় না। তবে তরুণাস্থি ভেঙ্গে গিয়ে যদি টেনডন ও মাংসপেশী ক্ষতিগ্রস্ত হয় তাহলে ব্যাথা অনুভূত হবে। এর কোষগুলো একক ও জোড়ায় জোড়ায় খুব ঘনভাবে স্থিতিস্থাপক মাতৃকাতে বিস্তৃত থাকে। তরুণাস্থি কোষগুলো থেকে কন্ড্রিন নামক এক ধরনের শক্ত,ঈষদচ্ছ রাসায়নিক বস্তু বের হয়। মাতৃকা কন্ড্রিন দিয়ে গঠিত, এর বর্ণ হালকা নীল। জীবিত অবস্থায় তরুণাস্থি কোষের প্রোটোপ্লাজম খুব স্বচ্ছ এবং নিউক্লিয়াসটি গোলাকার থাকে। কন্ড্রিনের মাঝে গহ্বর দেখা যায় এগুলোকে ক‍্যাপসুল বা ল‍্যাকিউন বলে। এর ভিতর কন্ড্রোব্লাস্ট এবং কন্ড্রোসাইট থাকে। সব তরুণাস্থি একটি তন্তুময় যোজক কলা নির্মিত আবরণী দিয়ে পরিবেষ্টিত থাকে, একে পেরিকন্ড্রিয়াম বলে। এই আবরণটি দেখতে চকচকে সাদা, তাই আমরা সাধারণত তরুণাস্থিকে সাদা, নীলাভ এবং চকচকে দেখতে পাই। 

তরুণাস্থির কোষ (chondrocytes) প্রধানত মাইটোসিস (mitosis) বিভাজনের মাধ্যমে বৃদ্ধি পায়। মাইটোসিস হল একটি কোষ বিভাজন প্রক্রিয়া যার মাধ্যমে একটি কোষ দুটি সঠিকভাবে অনুরূপ কোষে বিভক্ত হয়, যা তরুণাস্থির কোষের সংখ্যা বৃদ্ধি করে এবং তাদের কার্যকারিতা বজায় রাখে।

তরুণাস্থির কোষগুলির বৃদ্ধির আরেকটি গুরুত্বপূর্ণ প্রক্রিয়া হল এন্ডোক্রোন্ড্রাল অস্যিফিকেশন (endochondral ossification), যেখানে তরুণাস্থির কোষগুলি প্রথমে মাইটোসিসের মাধ্যমে সংখ্যা বৃদ্ধি করে এবং পরে হাড়ে রূপান্তরিত হয়। এই প্রক্রিয়ায়, তরুণাস্থির কোষগুলি ক্রমান্বয়ে হাইপারট্রফিক চন্দ্রোসাইট (hypertrophic chondrocytes) এ পরিণত হয় এবং তাদের চারপাশের ম্যাট্রিক্স মিনারেলাইজ করে, যা পরে হাড়ের টিস্যুতে রূপান্তরিত হয়।

## গঠন
কনড্রিন ( তরুণাস্থির ম্যাট্রিক্স) এ কোলাজেন ও ইলাস্টিন প্রোটিন নির্মিত বিভিন্ন তন্তু এবং কনড্রোসাইট ( তরুণাস্থির কোষ) থাকে। কনড্রোসাইটের গুচ্ছকে ল্যাকুনা () বলে। তরুণাস্থির আবরণকে পেরিকন্ড্রিয়াম () বলে।পেরিকন্ড্রিয়াম চকচকে সাদা,তাই সাধারণত তরুণাস্থিকে সাদা,নীলাভ এবং চকচকে দেখা যায়।

## কাজ
তরুণাস্থি বিভিন্ন অঙ্গের চাপ ও টান প্রতিরোধ করে। অস্থিসন্ধিতে তরুণাস্থি অস্থির প্রান্তভাগকে ঘর্ষণের হাত থেকে রক্ষা করে।

## প্রকার
ম্যাট্রিক্সের গঠন-প্রকৃতি অনুযায়ী তরুণাস্থি চার ধরনের। 
# হায়ালিন তরুণাস্থি
# পীত তন্তুময় তরুণাস্থি
# শ্বেত তন্তুময় তরুণাস্থি
# ক্যালসিফায়েড বা চূনময় তরুণাস্থি

## তথ্যসূত্র

## বহিঃসংযোগ

বিষয়শ্রেণী:কঙ্কালতন্ত্র
ভিয়েনতিয়ান ইন্টারন্যাশনাল স্কুল

**ভিয়েনতিয়ান ইন্টারন্যাশনাল স্কুল** (ভিআইএস) হল ভিয়েতনামের লাওসের একমাত্র আন্তর্জাতিক স্কুল, যেটি কিন্ডারগার্টেন-১২ শ্রেণীর জন্য আন্তর্জাতিক স্নাতক পরীক্ষার সুযোগ দিয়ে থাকে। ভিআইএস হলো লাওসে ডাব্লিউএএসসি, সিআইএ, এবং আইবি কর্তৃক অনুমোদিত একমাত্র স্কুল।

## বর্ণনা
ভিয়েনতিয়ান ইন্টারন্যাশনাল স্কুল হল ভিয়েনতিয়ান লাওসের আন্তর্জাতিক স্নাতকধারী বৈশ্বিক স্কুল, যেটি ১৯৯১ সালে প্রতিষ্ঠিত হয়েছে। বর্তমানে ভিআইএসে দ্বাদশ শ্রেণী পর্যন্ত ৪৯৫ জন শিক্ষার্থী পড়াশুনা করেন। ভিআইএস তিনটি আইবি প্রোগ্রামের সুযোগ দিয়ে থাকে; ৪-১০ বছরের জন্য পিওয়াইপি, ১১-১৫ বছরের জন্য এমওয়াইপি এবং একাদশ-দ্বাদশ শ্রেণীতে ১৬-১৮ বছরের জন্য আইবি ডিপ্লোমা। সকল প্রাইমারি শ্রেণীতে একজন শিক্ষক থাকেন, যিনি শিক্ষার কাজে সাহায্য করে থাকেন। প্রতি শ্রেণীকক্ষে সর্বোচ্চ ২২ জন ছাত্র পড়ার সুবিধা রয়েছে। এই স্কুলে প্রায় ৪৬টি ভিন্ন ভিন্ন দেশের ছাত্র রয়েছে। তবে কোন নির্দিষ্ট জাতির ছাত্র ২৩%-এর বেশি নয়। ভিআইএস-এর পরিবারগুলো মূলত দূতাবাস, বেসরকারি উন্নয়ন ও সাহায্য সংস্থা এবং দ্রুত বিস্তার লাভ করা আন্তর্জাতিক ব্যবসায়িক অঞ্চল থেকে আসে।

যেসকল ছাত্র ভিআইএস থেকে পাশ করে তারা যুক্তরাজ্য, কানাডা, অস্ট্রেলিয়া, সিঙ্গাপুর, ব্রিটেন, থাইল্যান্ড, নিউজিল্যান্ড, নেদারল্যান্ডসের মতো দেশগুলোর বিশ্ববিদ্যালয়ে পড়ে থাকে। এই স্কুলটি নির্বাচিত ট্রাস্টি বোর্ড দ্বারা পরিচালিত হয়। নয়জন বাবা-মার এই দলটি বিভিন্ন নিয়ম-কানুন, অর্থনৈতিক মতামত ও নির্দেশনা দিয়ে থাকে।

এই স্কুলের প্রধানরা হলেন, জেইন ম্যাকগি, যিনি স্কুলের প্রধান হিসেবে দায়িত্ব পালন করেন, তিনি প্রাইমারি প্রিন্সিপাল যিনি কিন্ডারগার্টেন থেকে পঞ্চম শ্রেণী পর্যন্ত সকল শিক্ষার বিষয় পরিচালনা করেন। তাছাড়া রয়েছে টিনা সানটিল্লি একজন সেকেন্ডারি প্রিন্সিপাল, যিনি ষষ্ঠ শ্রেণী থেকে দ্বাদশ শ্রেণীর শিক্ষা কার্যক্রম পরিচালনা করেন।

ভিআইএস হলো মেকং রিভার ইন্টারন্যাশনাল স্কুল এসোসিয়েশনের (এমআরআইএসএ) সদস্য, ফলে ছাত্ররা বিভিন্ন খেলাধুলার প্রতিযোগিতা ও সাংস্কৃতিক অনুষ্ঠান থাইল্যান্ড, ভিয়েতনাম এবং কম্বোডিয়ার আন্তর্জাতিক স্কুলগুলোর সাথে অংশ নিতে পারে।

এই স্কুলটি ইস্ট এশিয়া রেজিয়নাল কাউন্সিল অফ ওভারসিস স্কুলস (ইএআরসিওএস) এরও সদস্য, যেটি বিভিন্ন স্কুলকে তাদের অনুষদ উন্নয়নের জন্য সাহায্য করে থাকে। স্কুলটি ইন্টারন্যাশনাল স্কুল কাউন্সিল, দ্য ওয়েস্টার্ণ এসোসিয়শান অফ স্কুলস এন্ড কলেজেস এবং আন্তর্জাতিক স্নাতোকধারী স্বীকৃতপ্রাপ্ত। ভিআইএস হলো লাওসের একমাত্র স্কুল যেটি এই সকল এসোসিয়েশানের সদস্য।

## সুযোগ-সুবিধা
ভিআইএস ২০০৮ সালের আগস্টে নতুন সুবিধা যোগ করে, এতে স্কুলে অধিক ছাত্র ভর্তি করে ও ছাত্রদের নতুন পরিবেশ প্রধান করে শিক্ষার সুযোগকে আরও বাড়িয়ে দেয়া হয়। সাম্প্রতিক সময়ে স্কুলে একটি পুল ও স্বাস্থ্যসেবা কেন্দ্র তৈরি করেছে, যেটি স্কুলের ছাত্ররা ও স্কুল কর্তৃপক্ষরা ব্যবহার করতে পারে।

ভিআইএসে ৬টি প্রধান বিল্ডিং রয়েছে; একটি প্রধান অফিস, ২ তলা প্রাইমারি বিল্ডিং, ৩ তলা সেকেন্ডারি বিল্ডিং, লাইব্রেরি, ক্যান্টিন এবং নতুন তৈরি করা স্বাস্থ্যসেবা কেন্দ্র। তাছাড়া এখানে আরও সুবিধা রয়েছে, যেমন: দুটি ফুটবল পিচ, দুটি বাস্কেটবল কোর্ট, একটি ব্ল্যাক বক্স থিয়েটার (সেকেন্ডারি বিল্ডিংয়ের ভেতর) এবং স্বাস্থ্যসেবা কেন্দ্রের পাশে একটি সুইমিং পুল।

## তথ্যসূত্র

## বহিঃসংযোগ

* Official school website

বিষয়শ্রেণী:এমআরআইএসএ স্কুল
বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান
২০১৭ ওয়েস্ট ইন্ডিজ ক্রিকেট দলের ইংল্যান্ড সফর

ওয়েস্ট ইন্ডিজ ক্রিকেট দল তিনটি টেস্ট ক্রিকেট, একমাত্র টুয়েন্টি২০ আন্তর্জাতিক এবং পাঁচটি একদিনের আন্তর্জাতিক খেলার জন্য ইংল্যান্ড সফর করে, যা আগস্ট থেকে সেপ্টেম্বর ২০১৭ -এ অনুষ্ঠিত হয়।
## দলীয় সদস্য

## প্রস্তুতিমূলক খেলা
### প্রথম-শ্রেণী: এসেক্স ব ওয়েস্ট ইন্ডিজ

### প্রথম-শ্রেণী: কেন্ট ব ওয়েস্ট ইন্ডিজ

### প্রথম-শ্রেণী: ডার্বিশায়ার ব ওয়েস্ট ইন্ডিজ

### দুই-দিন: লেচেস্টারশায়ার ব ওয়েস্ট ইন্ডিজ

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

## টি২০আই সিরিজ
### একমাত্র টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ

বিষয়শ্রেণী:২০১৭-এ ইংরেজ ক্রিকেট
বিষয়শ্রেণী:২০১৭-এ ওয়েস্ট ইন্ডিয়ান ক্রিকেট
বিষয়শ্রেণী:ওয়েস্ট ইন্ডিজ ক্রিকেট দলের ইংল্যান্ড সফর
বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা
এনডিটিভি ইন্ডিয়া

**এনডিটিভি ইন্ডিয়া** হলো ভারতের এনডিটিভি'র মালিকানাধীন হিন্দি ভাষার খবর সম্প্রচারকারী চ্যানেল। 
এটি ২০০৩ সালে সম্প্রচার যাত্রা শুরু করে।
২০১৬ সালের জুন মাসে এনডিটিভি সিদ্ধান্ত নেয়, এনডিটিভি ইন্ডিয়া ও এনডিটিভি স্পাইস নামে দুটি আলাদা চ্যানেল যুক্তরাজ্যে যাত্রা শুরু করবে।
## ইতিহাস
এনডিটিভি কর্তৃক ২০০৩ সালে ২৪ ঘণ্টা হিন্দি ভাষার খবর সম্প্রচারকারী চ্যানেল হিসেবে এনডিটিভি ইন্ডিয়া এবং ২৪ ঘণ্টা ইংরেজি ভাষার খবর সম্প্রচারকারী চ্যানেল হিসেবে এনডিটিভি ২৪×৭ যাত্রা শুরু করে।
## সেন্সরশিপ
এনডিটিভির সাংবাদিকরা বলেছেন, প্রধানমন্ত্রী নরেন্দ্র মোদির সমালোচনামূলক গল্প চালানো থেকে বিরত রাখার লক্ষ্যে তারা ভীতিপ্রদর্শনের মুখোমুখি হয়েছেন।
## সহযোগী সাংবাদিকগণ
* অভিজ্ঞান প্রকাশ 
* রাবিশ কুমার 
* তারুণ পারইয়ানি 
* কদমবিনি শর্মা 
* নাগমা শাহার 
* শারিখ খান
## আরও দেখুন
* এনডিটিভি
* এনডিটিভি ২৪×৭
## তথ্যসূত্র

## বহিঃসংযোগ
* About NDTV India
* Hindi News 

বিষয়শ্রেণী:ভারতীয় টিভি চ্যানেল
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
বিষয়শ্রেণী:এনডিটিভি
বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের হিন্দি ভাষার টেলিভিশন চ্যানেল
দ্য ফাইনান্সিয়াল এক্সপ্রেস (বাংলাদেশ)

**দ্য ফাইনান্সিয়াল এক্সপ্রেস** ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। ১৯৯৩ সালে প্রতিষ্ঠিত পত্রিকাটি রাজধানী ঢাকা থেকে প্রকাশিত হচ্ছে। বর্তমানে শামসুল হক জাহিদ পত্রিকাটির সম্পাদকের দায়িত্বে আছেন। ফাইনান্সিয়াল এক্সপ্রেস এবং স্ট্যান্ডার্ড চার্টার্ড ব্যাংক মিলে বাৎসরিক একটি সামাজিক দায়বদ্ধতা অনুষ্ঠান আয়োজন করে থাকে।

তথ্য মন্ত্রণালয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইনান্সিয়াল এক্সপ্রেসের প্রচলন সংখ্যা ৩৯,০১০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে দ্বিতীয়।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:১৯৯৩-এ প্রতিষ্ঠিত
বিষয়শ্রেণী:ঢাকার সংবাদপত্র
বিষয়শ্রেণী:১৯৯৩-এ বাংলাদেশে প্রতিষ্ঠিত
বিষয়শ্রেণী:১৯৯৩-এ প্রতিষ্ঠিত সংবাদপত্র
বিষয়শ্রেণী:বাংলাদেশে প্রকাশিত দৈনিক সংবাদপত্র
দি এশিয়ান এজ (দ্ব্যর্থতা নিরসন)

**দি এশিয়ান এজ** নামটি নিম্নের বিষয়সমূহ নির্দেশ করতে পারেঃ

* দি এশিয়ান এজ (বাংলাদেশ) - বাংলাদেশের দৈনিক পত্রিকা
* দি এশিয়ান এজ (ভারত) - ভারতের দৈনিক পত্রিকা
দ্য ডেইলি অবজার্ভার

**ডেইলি অবজার্ভার** ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। বাংলাদেশের অন্যতম পুরাতন ইংরেজি দৈনিক দ্য বাংলাদেশ অবজার্ভার ২০১০ সালে প্রকাশ বন্ধ হয়ে যায় এবং ২০১১ সালের ১লা ফেব্রুয়ারি থেকে বাংলাদেশ অবজার্ভারের সর্বশেষ সম্পাদক ইকবাল সোবহান চৌধুরী *দ্য ডেইলি অবজার্ভার* নামে নতুন করে এই পত্রিকা প্রকাশ শুরু করেন।

তথ্য মন্ত্রণালয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী ডেইলি অবজার্ভারের প্রচলন সংখ্যা ৩৭,৭৫০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে পঞ্চম স্থানে রয়েছে।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:ঢাকার সংবাদপত্র
বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:বাংলাদেশে প্রকাশিত দৈনিক সংবাদপত্র
এনডিটিভি প্রফিট

**এনডিটিভি প্রফিট** হলো ২০০৫ সালের জানুয়ারিতে এনডিটিভি কর্তৃক চালু হওয়া একটি ব্যবসায়িক চ্যানেল।
## লিডারশীপ অ্যাওয়ার্ড
এনডিটিভি প্রফিট ব্যবসায়িক লিডারশীপ অ্যাওয়ার্ড ২০০৬ সালের জুলাইয়ে এনডিটিভি প্রুপিট কর্তৃক শুরু হয়। ভারতের সাবেক প্রধানমন্ত্রী মনমোহন সিং কর্তৃক এই পুরস্কারটি প্রথম বাইরের উদ্যোক্তাদের  দেওয়া হয়েছিল।

## বন্ধ হয়ে যাওয়া
২০১৭ সালের শুরুতে আয়কর বিভাগ কর্তৃক ৫২৫ কোটি টাকা কারচুপির অভিযোগের শিকার হন এন.ডি.টিভি ফলে তারা  এনডিটিভি প্রফিট বন্ধ করে দেওয়ার সিদ্ধান্ত নেয়। এই সময়ে এনডিটিভি প্রফিট এনডিটিভি প্রাইম এর সাথে দ্বৈতভাবে সম্প্রচার কার্যক্রম শুরু করে এবং এটিই পরবর্তীতে এনডিটিভি প্রাইম হিসেবে পরিবর্তীত হয়।
## প্রতিযোগী চ্যানেলসমূহ
* ইটি নাউ 
* সিএনবিসি-টিভি১৮ 
* জি বিজন্যাস 
* সিএনএন-আইবিএন 
* সিএনবিসি আওয়াজ 
* ব্লুমবার্গ ইউটিভি 
* টাইমস নাউ 
* হেডলাইনস টুডে 
* নিউজ এক্স
## আরও দেখুন
*এন.ডি.টিভি
*এন.ডি.টিভি ২৪×৭
*এনডিটিভি ইন্ডিয়া
## তথ্যসূত্র

## বহিঃসংযোগ
* NDTV Profit Official Site 

বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
বিষয়শ্রেণী:এনডিটিভি
বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতের বিলুপ্ত টেলিভিশন চ্যানেল
এনডিটিভি প্রাইম

**এনডিটিভি প্রাইম** হলো ভারতীয় তথ্য ও বিনোদনমূলক টেলিভিশন চ্যানেল। এটির মালিক এনডিটিভি। এনডিটিভি প্রাইম ৫ই জুন ২০১৭ সালে তার যাত্রা শুরু করে। যাত্রা শুরুর পূর্বে এনডিটিভি তাদের ব্যবসা ও অর্থায়নের অংশ এনডিটিভি ২৪×৭ এ স্থানান্তর করে নেয়।
এনডিটিভি প্রাইম বর্তমানে ২৪ ঘণ্টা তথ্য ও বিনোদনমূলক অনুষ্ঠান যেমন: গ্যাজেটস, অটোমোবাইলস, শিক্ষা, ক্যারিয়ার, প্রোপার্টি, আর্ট, কমেডিসহ আরও বিভিন্ন ধরনের অনুষ্ঠান সম্প্রচার করে থাকে।. 
## আরও দেখুন
* এনডিটিভি
* এনডিটিভি ২৪×৭
* এনডিটিভি ইন্ডিয়া
* এনডিটিভি প্রুপিট
## তথ্যসূত্র

## বহিঃসংযোগ
* Official site

বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:২০১৭-এ ভারতে প্রতিষ্ঠিত
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:এনডিটিভি
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
বিষয়শ্রেণী:তিরুবনন্তপুরমের টেলিভিশন স্টেশন
বিষয়শ্রেণী:মালয়ালম ভাষার টেলিভিশন চ্যানেল
বিষয়শ্রেণী:২০২৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতীয় সংবাদ ওয়েবসাইট
বিষয়শ্রেণী:২০২৩-এ ভারতে প্রতিষ্ঠিত
দি এশিয়ান এজ (বাংলাদেশ)

**দি এশিয়ান এজ** ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটি তেজগাঁও, ঢাকা থেকে ডিএস প্রিন্টিং প্রেসের মাধ্যমে দৈনিক প্রকাশিত হয়। পত্রিকাটির বর্তমান সম্পাদক হলেন জেসমিন চৌধুরী। পত্রিকাটি এক্সপ্রেস মিডিয়া লিমিটেডের পক্ষ থেকে আল আমিন চৌধুরী প্রকাশ করছেন।

তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৯৮০০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে এবং যৌথভাবে ডেইলি সানের সঙ্গে তৃতীয় স্থানে রয়েছে।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:ঢাকার গণমাধ্যম
মদিনার প্রখ্যাত সাত ফুকাহা

**মদিনার প্রখ্যাত সাত ফুকাহা** হলেন প্রখ্যাত সাত মুসলিম ধর্মতত্ত্ববিদ ও ফকিহ, যারা মাদিনায় হাদিস ও ফিকহ শাস্ত্রে বিশেষ অবদান রাখেন। তারা হলেন :

*সাঈদ ইবনুল মুসায়্যিব
* উরওয়াহ ইবনুয যুবাইর ইবনুল আওয়াম
* সালিম ইবনে আবদুল্লাহ ইবনে উমর
* কাসিম ইবনে মুহাম্মাদ ইবনে আবু বকর
* আবু সালামা ইবনে আব্দুর রহমান ইবনে আওফ
*সুলাইমান ইবনে ইয়াসার
* খারিজা ইবনে যায়েদ ইবনে সাবিত

কিছু আলিম আবু বকর ইবনে আব্দুর রহমান ইবনুল হারিস ও উবাইদুল্লাহ ইবনে আব্দুল্লাহ ইবনে উতবাহ ইবনে মাসুদের নামও মদিনার সাত ফকীহের মধ্যে অন্তর্ভুক্ত করেন, যাদের মধ্যে অন্যতম হলেন ইমাম আবু যাহরা।

## আরো দেখুন

* (ইংরেজি) 
Text about The Seven Fuqaha of Medina by Shaykh Muhammad Abu Zahrah (extract of Mâlik, Hayâtuhu wa 'Asruhu, Arâ°uhu wa Fiqhuhu) 
* (ফরাসি) 
Presentation and biography of the Seven Fuqaha of Medina (at-tawhid.net)

## তথ্যসূত্র


বিষয়শ্রেণী:ইংরেজি ভাষার বহিঃসংযোগ থাকা নিবন্ধ
বিষয়শ্রেণী:ফরাসি ভাষার বহিঃসংযোগ থাকা নিবন্ধ
বিষয়শ্রেণী:৮ম শতাব্দীতে ইসলাম
হিশাম ইবনে উরওয়াহ

**হিশাম ইবনে উরওয়াহ** (, খ্রিষ্টাব্দ ৬৮০–৭৬৩) ছিলেন একজন প্রখ্যাত হাদিস বর্ণনাকারী আলিম। তার পিতা ছিলেন মাদিনার প্রখ্যাত সাত ফুকাহার অন্যতম উরওয়াহ ইবনুয যুবাইর। এবং তার পিতামহ ছিলেন আশারায়ে মুবাশশারাদের অন্যতম মহান সাহাবী যুবাইর ইবনুল আওয়াম, তার দাদি ছিলেন ইসলামের প্রথম খলিফা আবু বকর এর কন্যা আসমা বিনতে আবি বকর।

তিনি জন্ম গ্রহণ করেন ৬১ হিজরি সনে (৬৮০ খ্রিষ্টাব্দ) এবং মৃত্যুবরণ করেন ১৪৬ হিজরিতে (৭৬৩ ঈ.)।

## তথ্যসূত্র

বিষয়শ্রেণী:৬৬৭-এ জন্ম
বিষয়শ্রেণী:৭৭২-এ মৃত্যু
বিষয়শ্রেণী:আবু বকরের পরিবার
বিষয়শ্রেণী:৮ম শতাব্দীর ইসলামের মুসলিম পণ্ডিত
বিষয়শ্রেণী:হাদিস বর্ণনাকারী তাবেয়ী
বিষয়শ্রেণী:৮ম শতাব্দীর আরব ব্যক্তি
আহমাদ ইবনে তাঊস

**আহমাদ ইবনে তাঊস** (), একজন তাবি'ঈ এবং হাদিস বর্ণনাকারী ছিলেন। তিনি তাঊস বা আল-তাঊস নামেও পরিচিত। তিনি ৬৭৩ সালে মৃত্যুবরণ করেন।

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:৬৭৩-এ মৃত্যু
বিষয়শ্রেণী:তাবি'ঈ
বিষয়শ্রেণী:তাবেয়ী
বিষয়শ্রেণী:হাদিস বর্ণনাকারী তাবেয়ী
বিষয়শ্রেণী:৭ম শতাব্দীর আরব ব্যক্তি
জীবন বীমা কর্পোরেশন

**জীবন বীমা কর্পোরেশন** একটি সরকারী প্রতিষ্ঠান। রাষ্ট্রায়ত্ত এই জীবন বীমা কর্পোরেশন ১৯৭৩ সালের ১৪ মে ইন্সুরেন্স অ্যাক্ট ১৯৩৮ ও ইন্সুরেন্স রুলস ১৯৫৮ এবং বাংলাদেশ কর্পোরেশন অ্যাক্ট ১৯৭৩ এর অধীন ১৫ লক্ষ ৭০ কোটি টাকার ঘাটতি দায় নিয়ে প্রতিষ্ঠিত হয়। জীবন বীমা কর্পোরেশনের বর্তমান চেয়ারম্যান মোঃ আসাদুল ইসলাম সাবেক সিনিয়র সচিব, পরিকল্পনা মন্ত্রণালয়।

## ইতিহাস
১৯৭১ সালে তৎকালীন পূর্ব পাকিস্তানে ৭৫টি বীমা কোম্পানি ছিল, তারমধ্যে ১০টি স্থানীয়ভাবে নিবন্ধিত। বাংলাদেশ স্বাধীন হওয়ার পর ১৯৭২ সালে রাষ্ট্রপতির ৯৫নং আদেশ বলে বাংলাদেশের সকল জীবন ও সাধারণ বীমা কোম্পানি জাতীয়করণ করে। এই জাতীয়করণের দ্বারা অধিকৃত কোম্পানিগুলি বিলুপ্ত করে ৫টি কোম্পানি গঠন করে; বাংলাদেশ জাতীয় বীমা কর্পোরেশন, তিস্তা বীমা কর্পোরেশন, কর্ণফুলি বীমা কর্পোরেশন, সুরমা জীবন বীমা কর্পোরেশন এবং রূপসা জীবন বীমা কর্পোরেশন। ১৯৭৩ সালে রাষ্ট্রপতির আদেশে সুরমা ও রূপসা জীবন বীমা কর্পোরেশনকে একত্রিত করে জীবন বীমা কর্পোরেশন প্রতিষ্ঠা করে।

## বীমা পলিসি
জেবিসি পনেরো ধরনের জীবন বীমা স্কিমের মাধ্যমে বীমাসেবা বিক্রয় করে আসছে। এগুলো হল 
 
* আমৃত্যু জীবন বীমা, 
* পলিসির মূল্য পরিশোধ ভিত্তিতে বীমা, 
* শিশু প্রতিরক্ষা বীমা, 
* শিশুদের পলিসির মূল্য পরিশোধভিত্তিক বীমা, 
* পলিসির অনুমিত মূল্য পরিশোধভিত্তিক বীমা, 
* পেনশন স্কিম বীমা, 
* এক দফায় প্রিমিয়াম  বীমা, 
* বন্ধক প্রতিরক্ষা বীমা, 
* মেয়াদি গোষ্ঠী বীমা, 
* পলিসির মূল পরিশোধভিত্তিক গোষ্ঠী বীমা, 
* পরিবর্তনশীল হিসাবে পলিসির মূল্য পরিশোধভিত্তিক গোষ্ঠী বীমা, 
* দলগত পেনশন বীমা, 
* গ্রামীণ বীমা, 
* যুগ্ম জীবন বীমা এবং 
* বর্ধিষ্ণু হারে প্রিমিয়াম পরিশোধভিত্তিক বীমা।

## আরও দেখুন
* জীবন বীমা
* সাধারণ বীমা কর্পোরেশন

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:১৯৭৩-এ প্রতিষ্ঠিত আর্থিক পরিষেবা প্রদানকারী কোম্পানি
বিষয়শ্রেণী:১৯৭৩-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের বীমা কোম্পানি
বিষয়শ্রেণী:সরকারি মালিকানাধীন বীমা কোম্পানি
.এমওয়াই

**.এমওয়াই** হল মালয়েশিয়ার ইন্টারনেট কান্ট্রি কোড ভিত্তিক একটি টপ-লেভেল ডোমেইন (সিসিটিএলডি)। এই ডোমেইন তৈরি করেছে মাইনিক (এমওয়াইএনআইসি) এজেন্সি, এটির ক্ষমতা রয়েছে মিনিস্ট্রি অফ কমিউনিকেশনস এন্ড মাল্টিমিডিয়ার (কেকেএমএম) কাছে এবং এটি পরিচালনা করে মালয়েশিয়ান কমিউনিকেশনস এন্ড মাল্টিমিডিয়া কমিশন (এমসিএমসি)।

## দায়িত্ব
এমওয়াইএনআইসি (এমওয়াইএনআইসি)-এর কাছে টপ লেভেল ডোমেইন নামের নীতিমালা পরিবর্তন ও পরিবর্ধন করার দায়িত্ব রয়েছে এবং এর কাছে বিভিন্ন পরিকল্পনার দায়িত্ব রয়েছে। যেমন:

১) আইপিভি৬ (ইন্টারনেট প্রটোকল ভার্সন ৬)

২) ডিএনএসএসইসি (ডোমেইন নেম সার্ভার সেকুরিটি এক্সটেশনস)

৩) ইএনইউএম (টেলিফোন নাম্বার ম্যাপিং)

৪) এনিকাস্ট এবং আইডিএন (ইন্টারন্যাশনাল ডোমেইন নেমস)

৫) উপরের বর্ণিত প্রযুক্তিগুলো উন্নয়নে প্রশিক্ষণ প্রদান

## সেবা
১) . এমওয়াই ডোমেইন নাম রেজিস্ট্রেশন করা

২) এমওয়াইএনআইসি-তে রেজিস্ট্রেশন করা ডোমেইন নামের তথ্য পরিবর্তন করা ও তথ্য পরিবর্ধন করতে পারা

৩) এমওয়াইএনআইসি-তে রেজিস্ট্রেশন করা যেকোন ডোমেইন নাম মুছে ফেলা

৪) এমওয়াইএনআইসি-তে রেজিস্ট্রেশন করা যেকোন ডোমেইন নাম স্থানান্তরিত করা

৫) এমওয়াইএনআইসি-তে রেজিস্ট্রেশন করা যেকোন ডোমেইন নাম খোঁজ করা

৬) .এমওয়াই ডোমেইনের জন্য এমওয়াইএনআইসি এর নতুন নিয়মের খবর ও তথ্য প্রদান করা

## প্রধান নির্বাহী কর্মকর্তা
নিম্নের লোকেরা এমওয়াইএনআইসির প্রধান নির্বাহী কর্মকর্তা ছিলেন:

১) শারিয়া হানিজ বিনতি জুলকিফলি (১ আগস্ট ২০০৬-৩০ অক্টোবর ২০১০)

২) টেঙ্কু ইনতান নারকিয়াহ বিনতি টেঙ্কু ওথমান (১ ফেব্রুয়ারি-২১ ডিসেম্বর ২০১১)

৩) মোহাম্মদ ইকমালুদ্দিন বিন ইসমাইল (৩ সেপ্টেম্বর ২০১২-৪ ফেব্রুয়ারি ২০১৩)

৪) হাসনুল ফাদলি বিন হাসান (৮ অক্টোবর ২০১৩-বর্তমান)

## ডোমেইন নাম বিভাগ

এমওয়াইএনআইসি প্রধানরা ডোমেইন নামকে ৮টি ভাগে বিভক্ত করেছে, যথা:

১) .এমওয়াই - মালয়েশিয়ার ব্যক্তি ও প্রতিষ্ঠানের জন্য

২) .কম.এমওয়াই. - বাণিজ্যিক প্রতিষ্ঠান/কার্যক্রমের জন্য

৩) .নেট.এমওয়াই - নেটওয়ার্ক সম্পর্কিত প্রতিষ্ঠান/কার্যক্রমের জন্য

৪) .অর্গ.এমওয়াই - এমন প্রতিষ্ঠান/কার্যক্রমের জন্য যা অন্য বিভাগে নেই

৫) .এডু.এমওয়াই - শুধু মালয়েশিয়ার শিক্ষা বিষয়ক প্রতিষ্ঠানের জন্য

৬) .গব.এমওয়াই - শুধু মালয়েশিয়ার সরকারি প্রতিষ্ঠানের জন্য

৭) .মিল.এমওয়াই - শুধু মালয়েশিয়ার মিলিটারি প্রতিষ্ঠানের জন্য

৮) .নেম.এমওয়াই - শুধু মালয়েশিয়ার ব্যক্তিদের ব্যবহারের জন্য

## ইতিহাস
১) সেপ্টেম্বর ২০০৭ সালে সাউদার্ন করিডরে এমওয়াইএনআইসি ডোমেইন নামে একটি সচেতনতামূলক রাস্তা-প্রদর্শনী আয়োজন করা হয়।
 
২) ফেব্রুয়ারি ২০০৯ সালে এমওয়াইএনআইসিকে. এমওয়াই ডোমেইনের নিবন্ধকারী ঘোষণা করা হয়।

৩) ডিসেম্বর ২০১০ সালে. এমওয়াই ইনোভেশন এওয়ার্ড ২০১০ আয়োজন করা হয়।

## তথ্যসূত্র

## বহিঃসংযোগ

* IANA .এমওয়াই whois তথ্য 
* myNIC - মালয়েশিয়া এর mynic/রেজিস্ট্রার

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ডোমেইন নাম অসম্পূর্ণ
দ্য নিউ নেশন

**দ্য নিউ নেশন** ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটি ঢাকার নিউ নেশন প্রিন্টিং প্রেস থেকে দৈনিক প্রকাশিত হয়। বাংলাদেশের পুরাতন জাতীয় দৈনিকসমূহের মধ্যে এটি একটি। বর্তমানে পত্রিকাটি সম্পাদনা করছেন এএম মোফাজ্জল এবং প্রকাশকের দায়িত্বে আছেন বাংলাদেশী আইনজীবী ও উপদেষ্টা মইনুল হোসেন।

তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৮,৬৫০ কপি যা বাংলাদেশ থেকে প্রকাশিত জাতীয় ইংরেজি দৈনিক সমূহের মধ্যে ১৩ তম স্থানে রয়েছে।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:ঢাকার গণমাধ্যম
টিক টিক টিক (২০১৮-এর চলচ্চিত্র)

***টিক টিক টিক*** () ২০১৮ সালের ভারতীয় তামিল ভাষার বৈজ্ঞানিক কল্পকাহিনি নির্ভর রোমহর্ষক চলচ্চিত্র। এটি রচনা ও পরিচালনা করেন শক্তি সুন্দার রাজন। চলচ্চিত্রটি মহাকাশ সম্পর্কিত প্রথম ভারতীয় চলচ্চিত্র এটি মাইকেল ব্যা পরিচালিত আর্মাগেড্ডন (১৯৯৮ এর চলচ্চিত্র) থেকে অনুপ্রাণিত হয়ে তৈরি করা হয়।

## অভিনয়ে

* জয়ম রাভী - এম. বাসু চরিত্রে, একজন প্রশিক্ষিত যাদুকর এবং পলায়ন শিল্পী, যাকে একটি উল্কা ধ্বংস করার জন্য ক্ষেপণাস্ত্র অর্জনের মিশনে মহাকাশে প্রেরণ করা হয়। 
* নিবেথা পেথুরাজ - এম সুয়াতি চরিত্রে, একজন সেনা কর্মকর্তা হিসেবে। 
* অরুন আজিজ - ক্যাপ্টেন  লি ওই, ক্ষেপণাস্ত্র নিরাপত্তা বাহিনীর প্রধান।   
* রামেশ তিলক - এস. ভেনকাট, এম. বাসু এর বন্ধু চরিত্রে। 
* অরুঞ্জন - আপ্পু, এম. বাসু এর বন্ধু চরিত্রে। 
* ভিনসেন্ট আসুকান - ক্যাপ্টেন ডি. রঘুরাম
* জয়া প্রকাশ - প্রধান মাহেন্দ্রাণ
* রেথিকা শ্রীনিবাস - লেফটেন্যান্ট জেনারেল রিতিকা
* বালাজী বেনুগোপাল - দল প্রধান
* অরাভ রাভী - রাভী (বসুর পুত্র)
* আতমা প্যাট্রিক -  সন্ত্রাসী

## গানসমূহ

## বক্স অফিস
চলচ্চিত্রটি তামিলনাড়ুতে প্রথম দিনেই আয় করে  ৩ কোটি এবং প্রথম তিন দিনে মোট  ১২ কোটি আয় করে। এটি প্রথম সপ্তাহে যুক্তরাষ্ট্রে ৪৫,৭২৪ মার্কিন ডলার ,মালয়েশিয়ায় ২,২৩,৭৪৫ মালয়েশিয় রূপি,যুক্তরাজ্যে ১০,৪৮০ ইউরো, অস্ট্রেলিয়াতে ৩৪,৪৯৩ ডলার এবং নিউজিল্যান্ডে  ৩৪২৪ ডলার আয় করে।
## আরও দেখুন
* গ্র্যাভিটি (চলচ্চিত্র)
## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:নভোচারী সম্পর্কে চলচ্চিত্র
শাহ আবদুল আজিজ

**আল মুহাদ্দিস শাহ আবদুল আজিজ দেহলভী** (১১ অক্টোবর ১৭৪৬ - ৫ জুন, ১৮২৪) () ছিলেন হাদিস শাস্ত্রের বিজ্ঞ পণ্ডিত, এবং উনবিংশ শতাব্দীর একজন মুজাদ্দিদ বলে বিবেচিত হন। তিনি তার পিতা শাহ ওয়ালীউল্লাহ এর যোগ্য উত্তরশুরি ছিলেন। তিনি ছিলেন নকশবন্দি সুফি। আবদুল আজিজ ব্রিটিশ শাসিত হিন্দুস্তানকে বিধর্মী কর্তৃক শাসনের কারণে "দারুল হারব" ঘোষণা করে ফাতাওয়া দেন।

## জীবনী
শাহ আবদুল আজিজ ২৫ রমাদান, ১১৫৯ হিজরি (১১ অক্টোবর, ১৭৪৬) সনে মুঘল সম্রাট মুহাম্মাদ শাহের (১৭১৯-১৭৪৮) শাসনামলে দিল্লীতে জন্মগ্রহণ করেন। দিল্লী ছিল তখন মুঘল সাম্রাজ্যের রাজধানী। তিনি শাহ ওয়ালিউল্লাহ এর জ্যেষ্ঠ পুত্র ছিলেন। তার পিতা শাহ ওয়ালিউল্লাহ যখন মারা যান তিনি তখন মাত্র ১৭ বছরের যুবক। পিতার মৃত্যুর পর তিনি হাদিসের শিক্ষক হিসেবে পিতার উত্তরাধিকারী হন এবং পরবর্তীকালে দিল্লির বিখ্যাত মুহাদ্দিসে পরিণত হন। তিনি একাধারে মুহাদ্দিস, মুফাসসির এবং মুজাদ্দিদ ছিলেন।

## অবদান

### কাজ
শাহ আবদুল আজিজ কুরআনের উর্দু অনুবাদ করেন। এছাড়া তিনি আরও অনেকগুলো গ্রন্থ রচনা করেন। তার রচিত গ্রন্থের সংখ্যা ১৫০ থেকে ২০০ পর্যন্ত রয়েছে বলে বিভিন্ন বর্ণনায় পাওয়া যায়।

### রচনা
* *ফাতাওয়া আজিজ*, শাহ সাহেব কর্তৃক প্রদত্ত ফাতাওয়ার সংকলন
* *তুহফা ইসনা আশারিয়া* (,  "বারো ইমামীদের প্রতি তুহফা"), ইমামী শিয়াবাদের খণ্ডন করে রচিত গ্রন্থ 
* *সিরুশ শাহাদাতাইন*
* *তাফসীর ফাতহুল আজিজ* অথবা তাফসির-ই-আজিজ (ফার্সিতে)
* বুস্তানুল মুহাদ্দিসীন (মূল লেখক তার পিতা)

## ছাত্রদের তালিকা
* মাওলানা সৈয়দ শাহ আলে রাসুল মারহারাভী কাদেরী
*সায়্যিদ আহমাদ শহীদ
*শাহ ইসমাইল শহীদ
* মাওলানা হাইদার আলি, ফাইজাবাদ 
* গুলাম আলি দিহলাবী
* মাওলানা ফজলে হক খাইরাবাদী
* মাওলানা মাহবুব আলি দেহলভী
* মুফতি সদরুদ্দীন আজুরদাহ
* মাওলানা মুহাম্মাদ আলি
* মাওলানা আহমাদ আলি
* মাওলানা কারামাতুল্লাহ মুহাদ্দিস আলিপুরী

## মৃত্যু
শাহ আব্দুল আজিজ ৭ শাওয়াল, ১২৩৯ হিজরি বা ৫ জুন ১৮২৪ খ্রিস্টাব্দে দিল্লিতে মুঘল সম্রাট দ্বিতীয় আকবরের শাসনামলে মৃত্যুবরণ করেন।

## আরও দেখুন
* উলামাদের তালিকা<br />

## তথ্যসূত্র

বিষয়শ্রেণী:১৭৪৫-এ জন্ম
বিষয়শ্রেণী:১৮২৩-এ মৃত্যু
বিষয়শ্রেণী:ভারতীয় সুফি
বিষয়শ্রেণী:মুজাদ্দিদ
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:সুন্নি সুফি
বিষয়শ্রেণী:শিয়া ইসলামের সমালোচক
বিষয়শ্রেণী:শিয়াবিদ্বেষ
কানসু বায়ু খামার

**কানসু বায়ু খামার** (জুইকান উইন্ড বায়ু বেস নামেও পরিচিত) পশ্চিম চীনের কানসু প্রদেশের নির্মাণাধীন বড় বায়ু খামারগুলোর একটি। কানসু বায়ু খামার প্রকল্পটি কুয়াঝৌ কাউন্টির জিউকুয়ান শহরের কাছে মরুভূমি অঞ্চলের দুটি এলাকায় এবং কানসু প্রদেশের উত্তর-পশ্চিম অংশে উনেম শহরের কাছে গড়ে উঠেছে, এখানে বছরের সব সময়েই বায়ু সম্পদের প্রাচুর্য আছে। এই কেন্দ্রের পরিকল্পিত বিদ্যুৎ উৎপাদন ক্ষমতা ৮ গিগাওয়াট।

## বিবরণ
প্রকল্পটি চীনা সরকার কর্তৃক অনুমোদিত ছয়টি বৃহৎ জাতীয় বায়ু প্রকল্পের মধ্যে একটি। কেন্দ্রটিতে ২০২০ সালের মধ্যে আনুমানিক ১২০ বিলিয়ন ইউয়ান (১৭.৫ বিলিয়ন ডলার) ব্যয়ে ২০,০০০ মেগাওয়াট বিদ্যুৎ উৎপাদন ক্ষমতায় পৌঁছানোর আশা করা হচ্ছে। এই প্রকল্পটি ২০টিরও বেশি সংস্থা দ্বারা কুয়াঝৌ কাউন্টির দুটি এলাকাতে, এছাড়া ইউমেন শহরের কাছে বিকশিত হচ্ছে।

## নির্মাণ পর্যায়
থাম্ব|বায়ু খামারে একটি বায়ু টারবাইন।
থাম্ব|কানসু বায়ু খামার।

প্রকল্পটি একাধিক পর্যায়ে বিভক্ত করা হয়। প্রথমে ৩,৮০০ মেগাওয়াট বিদ্যুৎ উৎপাদনের পর্যায়ে ১৮টি ২০০ মেগাওয়াটের বায়ু খামার এবং দুটি ১০০ মেগাওয়াটের বায়ু খামার ছিল। দ্বিতীয় পর্যায়ে ৮,০০০ মেগাওয়াট বিদ্যুৎ উৎপাদনের জন্য ৪০টি ২০০ মেগাওয়াটের বায়ু খামার রয়েছে। পরিকল্পনা করা হয়েছে বায়ু খামারটি থেকে ২০১০ সালের মধ্যে ৫,১৬০ মেগাওয়াট, ২০১৫ সালের মধ্যে ১২,৭১০ মেগাওয়াট এবং ২০২০ সালে ২০,০০০ মেগাওয়াট বিদ্যুৎ উৎপাদিত হবে।

## সমন্বিত নিয়ন্ত্রণ কেন্দ্র

১লা মার্চ ২০১২ সালে "বায়ু শক্তি সমন্বয় নিয়ন্ত্রণ ব্যবস্থা" কানসু বায়ু খামার প্রকল্পের ১৮টি বায়ু খামারের আউটপুট সমন্বয় করার জন্য বাস্তবায়িত হয়েছিল, যা মোট ১০ গিগাওয়াটে ট্রান্সমিশন গ্রিডের চাহিদা মেটাতে পাড়ে, তবে ট্রান্সমিশন ১.৫ গিগাওয়াটে সীমিত ছিল। বায়ু শক্তি সমন্বয় নিয়ন্ত্রণ ব্যবস্থাটি আগের চেয়ে প্রতিদিন ১ গিগাওয়াট বেশি উৎপাদন করার অনুমতি দেয় এবং ব্যবস্থার স্থিতিশীলতার উন্নতি করে।

## চাহিদা এবং ব্যবহার

অপর্যাপ্ত কয়লা এবং দীর্ঘ-দূরবর্তী পরিবহনে অক্ষমতার জন্য স্থানীয় সরকারের প্রচেষ্টায় কানসু "এখন চীনের বায়ু শক্তি খাতের সর্বোচ্চ অবদানকারী"। জাতীয় শক্তি প্রশাসনের পরিসংখ্যান দেখিয়েছিল যে, ২০১৫ সালে জুইকুয়ানে বাতাসের মাত্রা ৩৯ শতাংশ হ্রাস পেয়েছিল।

বর্তমানে, কানসু সম্পূর্ণ ক্ষমতায় বিদ্যুৎ উৎপাদন থেকে অনেক দূরে এবং বায়ু খামার তার পূর্ণ বিদ্যুৎ উৎপাদন ক্ষমতার অর্ধেকেরও কম বিদ্যুৎ উৎপাদন করছে। এই ঘটনার দুটি প্রধান কারণ হল যে কানসু প্রধান চীনা শহরগুলোর থেকে অনেক দূরে অবস্থিত এবং চীনে বায়ু শক্তির চাহিদা নেই।

কানসু বায়ু খামার গোবি মরুভূমি বরাবর অবস্থিত যেখানে অত্যন্ত উচ্চ বায়ু প্রবাহ আছে। যাহোক, এই অবস্থানটি চীনের উচ্চ জনঘনত্বের বন্দর শহর থেকে প্রায় এক হাজার মাইল দূরে অবস্থিত, যা এই বায়ু শক্তির সবচেয়ে বড় ভোক্তা হিসেবে কাজ করবে।

## তথ্যসূত্র

বিষয়শ্রেণী:প্রকৌশল প্রকল্প
ডেস্কটপ প্রকাশনা

**ডেস্কটপ প্রকাশনা** (, সংক্ষেপে **ডিটিপি**) হলো ছাপানোর উদ্দেশ্যে পেজ লেআউট দক্ষতা ব্যবহার করে ব্যক্তিগত কম্পিউটার বা ডেস্কটপে ডকুমেন্ট তৈরী করা। আগের টাইপোগ্রাফি ও ছাপানোর তুলনায় ডেস্কটপ প্রকাশনা সফটওয়্যার লেআউট ও আরও উন্নতমানের টাইফোগ্রাফিক টেক্সট সৃষ্টি করতে পারে। এ প্রযুক্তি ব্যক্তিবিশেষ, ব্যবসায় প্রতিষ্ঠান ও অন্যান্য সংগঠনকে নিজেরাই নিজেদের অনেকগুলো বিষয় প্রকাশনার কাজ করে ফেলার সুযোগ করে দেয়। ডিজিটাল টাইপোগ্রাফির মূল বিষয়ও এই ডেস্কটপ প্রকাশনা। বাণিজ্যিক ছাপাখানার খরচ বহন না করেই পর্যাপ্ত দক্ষতা থাকলে, এটি ব্যবহার করে যে কেউ মেনু থেকে ম্যাগাজিন বা বইও উৎপাদন করতে পারে।

ডেস্কটপ প্রকাশনা প্রকাশনা ডকুমেন্ট তৈরী করতে ব্যক্তিগত কম্পিউটার ও হোয়াট য়্যু সি ইজ হোয়াট য়্যু গেট পেজ লেআউট সফটওয়্যারের সম্মিলন ঘটায়। ডেস্কটপ প্রকাশনা পদ্ধতি ওয়ার্ড প্রসেসরের চেয়ে ডিজাইন, লেআউট ও টাইপোগ্রাফির উপর অধিকতর নিয়ন্ত্রণ প্রদান করে।

পত্রিকা ও বই প্রকাশের একই দক্ষতার ব্যবহার করে প্রচারণা, রিটেইল প্যাকেজ ডিজাইন, ট্রেড শো এক্সিবিট ইত্যাদির গ্রাফিক্সও তৈরী করা যায়। যদিও ডেস্কটপ প্রকাশনা সফটওয়্যারের কাজ ছাপানো বা পিডিএফ প্রকাশনাতেই সীমাবদ্ধতা, এর দক্ষতা ছাপানো পর্যন্তই শুধু সীমাবদ্ধ নয়। ডেস্কট প্রকাশক কর্তৃক সৃষ্ট কন্টেন্ট বৈদ্যুতিক মিডিয়ায়ও ব্যবহার হতে পারে।

## বহিঃসংযোগ

বিষয়শ্রেণী:প্রকাশন
বিষয়শ্রেণী:মুদ্রণবিদ্যা
বিষয়শ্রেণী:যোগাযোগমূলক নকশা প্রণয়ন
বিষয়শ্রেণী:সংবাদ নকশানির্মাণ
আর্মেনীয় গণহত্যা স্মরণ দিবস

**আর্মেনিয় গণহত্যা স্মারক দিবস** হলো আর্মেনিয়ার জাতীয় দিবস, যেটি ১৯১৫ সালে গণহত্যার শিকার হওয়া আর্মেনিয়দের স্মরণার্থে প্রতি বছর উদ্‌যাপিত হয়। আর্মেনিয়ার রাজধানী ইয়েরেভানে অবস্থিত সিটসেরনাকাবের্ড নামক স্মৃতিস্থম্ভে প্রতি বছর ২৪শে এপ্রিল  ফুল অর্পণের মাধ্যমে আর্মেনীয়রা দিবসটি স্মরণ করে।

## ইতিহাস
[থাম্ব|বাম|[তেহরান|তেহরানের সেন্ট সার্কিস ক্যাথেড্রলে আর্মেনিয় গণহত্যার স্মৃতিস্মারক]]

আর্মেনীয় গণহত্যা "আর্মেনিয় হলোকাস্ট" নামেও পরিচিত যেখানে অটোমান সরকার ১.৫ মিলিয়ন আর্মেনিয়দের হত্যা করার মাধ্যমে এই গণহত্যা সংঘটিত করে। এই গণহত্যা প্রথম বিশ্বযুদ্ধে শুরু হলেও যুদ্ধ শেষ হওয়ার পরেও চলতে থাকে। ২৪শে এপ্রিলে শুরু হওয়া এই গণহত্যায় কনস্টান্টিনোপল (বর্তমান ইস্তানবুল) থেকে আর্মেনিয়দের ধরে এনে আঙ্কারায় নিয়ে এসে অত্যাচার করা হতো যাদের বেশিরভাগকেই পরবর্তীকালে হত্যা করা হয়। বেশিরভাগ প্রবাসী-আর্মেনিয়রাই গণহত্যায় স্বীকার হওয়াদের উত্তরসূরী, যারা সেই সময় পালিয়ে বিভিন্ন দেশে আশ্রয় নিয়েছিল। এটি ইহুদি গণহত্যার পরেই এটি সমধিক আলোচিত গণহত্যার মধ্যে একটি।

২৪শে এপ্রিল কনস্টান্টিনোপল (বর্তমান এটি তুরষ্কের রাজধানী ইস্তাম্বুল) থেকে আর্মেনিয় বুদ্ধিজীবীদের নির্বাসন ও হত্যা করার ঘটনাকে স্মরণে রেখে এই দিবসটি উদযাপিত হয়। ১৯১৯ সালে ইস্তানবুলের সেন্ট ট্রিনিটি গীর্জায় প্রথম এই স্মরণ-দিবস পালন করা হয়। সেই স্মরণসভায় আর্মেনিয় সমাজের অনেক বিশিষ্ট মানুষ যোগদান করে। পরবর্তীতে গীর্জাতে পালন করা এই দিনটিই পাকাপাকিভাবে আর্মেনিয় গণহত্যা স্মারক দিবস হিসেবে নির্ধারিত হয়।

১৯৭৫ সালে ৯ এপ্রিল মার্কিন যুক্তরাষ্ট্রের হাউস অব রিপ্রেজেন্টেটিভস এই দিনটিকে  হিসেবে পালন করার প্রস্তাব পেশ করে। মূলত আর্মেনিয়ার নিরস্ত্র জনগণের উপর তুর্কীদের গণহত্যাকে স্মরণ করার উদ্দেশ্যেই এই প্রস্তাব পেশ করা হয়েছিল। কিন্তু তুরষ্কের সাথে সম্পর্ক খারাপ হওয়ার আশঙ্কায় প্রেসিডেন্ট জেরাল্ড ফোর্ড এর বিরোধীতা করলে মার্কিন সিনেটের বিচার বিভাগ কমিটিতে এই প্রস্তাব পাশ হওয়া থেকে আটকে যায়।

১৯৮৮ সালে  ২৪শে এপ্রিল দিনটিকে সার্বজনীন স্মারক দিবস হিসেবে পালন করার সিদ্ধান্ত নেয়।

আর ১৯৯৭ সালে ক্যালেফোর্নিয়া রাজ্য বিধানসভা ২৪শে এপ্রিল তারিখটিকে আর্মেনিয় গণহত্যা স্মারক দিবসের পাশাপাশি ১৯৮৮ ও ১৯৯০ সালে আজারবাইজানে সংঘটিত হওয়া আর্মেনীয়দের উপর সাম্প্রদায়িক হামলাকেও স্মরণ করার প্রস্তাব দেয়।

২০০৭ সালে আর্জেন্টিনাও  পাশ করার মাধ্যমে ২৪শে এপ্রিলকে  হিসেবে ঘোষণা করে দিনটিকে তাদের আর্মেনিয় বংশোদ্ভূত নাগরিকদের জন্য ছুটির দিন হিসেবে নির্ধারণ করেছে।

২০১৫ সালে সর্বসম্মতিক্রমে কানাডার সাংসদ ব্র্যাড বাটও পার্লেমেন্টে  আইন পাশ করানোর মাধ্যমে ২৪শে এপ্রিলকে কানাডায় আর্মেনীয় গণহত্যা স্মারক দিবস হিসেবে পালন করার প্রস্তাব পাশ করে।

## তথ্যসূত্র

## বহিঃসংযোগ

* The Official Armenian Genocide Centennial Website 

বিষয়শ্রেণী:পরিকল্পিত গণহত্যা
বিষয়শ্রেণী:আর্মেনিয়া
বিষয়শ্রেণী:গণহত্যা স্মরণ দিবস
বিষয়শ্রেণী:এপ্রিল উদ্‌যাপন
ইসরায়েলের ব্যাংক ব্যবস্থা

[250px|ডান|থাম্ব|[ইজরায়েল ব্যাংক]]
**ইজরায়েলের ব্যাংক ব্যবস্থার** মূল প্রথিত আছে বিংশ শতকের শুরুতে জাইয়নিস্ট আন্দোলনের মধ্যে। ১৯৪৮ সালে ইসরায়েল প্রতিষ্ঠারও আগে এই আন্দোলন শুরু হয়। বিশ্ব জাইয়নিস্ট সংগঠন ১৯০৩ সালে অ্যাংলো-প্যালেস্টাইন ব্যাংক প্রতিষ্ঠা করেন (পরে যার নামকরণ করা হয় ব্যাংক লেউমি)। বৃহত্তম ব্যাংক দুটি, ব্যাংকিং ব্যবস্থার ৬০% এর ওপর নিয়ন্ত্রণ করে এবং শীর্ষ পাঁচটি ব্যাংক নিয়ন্ত্রণ করে ৯০% এর ওপর।

যখন ১৯৮৩ ব্যাংক স্টক সংকটে ব্যাংকগুলির স্টকে ধ্বস নামে, তখন অধিকাংশ ব্যাংকেরই জাতীয়করণ করা হয়। পরে সরকার তার বেশিরভাগ ব্যাংক স্টক হোল্ডিং বিক্রি করে দিয়েছে। কিন্তু এখনও বেশিরভাগ বেসরকারী ব্যাংকে তারা একটি বড় স্টকহোল্ডার। ১৯৯৬এ সরকার ব্যাংক হাপোয়ালিমকে বিক্রি করে দেয় এবং ১৯৯৮ সালে বিক্রি করে ব্যাংক মিজরাহিকে (এখন ব্যাংক মিজরাহি-তেফাহটে মিশে গেছে)। সরকার ২০০৬ সালে ডিসকাউন্ট ব্যাংকে তাদের যা স্টক ছিল তার একটি বড় অংশ বিক্রি করে দেয়। অনুরূপ ভাবে ২০০৫ সালে লেউমি ব্যাংকের স্টকও বিক্রি করা হয়েছিল।

## ইসরায়েলের পাঁচটি বৃহত্তম ব্যাংক

## ব্যাংক সংযুক্তি
ইজরায়েলি ব্যাংকিং ব্যবস্থায় সীমিত সংখ্যায় সংযুক্তিকরণ কার্যকলাপ হয়েছে। সংযুক্তিকরণ বেশিরভাগই, শীর্ষ ব্যাংকগুলির গ্রুপের সঙ্গে বন্ধকী ব্যাংকের সংযুক্তিকরণের মধ্যে সীমাবদ্ধ আছে এবং অর্থনীতির সুবিধার সুযোগ নিয়ে বড় ব্যাংকগুলি কিছু ছোট ব্যাংক কে কিনে নিয়েছে।
## তত্ত্বাবধান এবং নিয়ন্ত্রণ
ইজরায়েল ব্যাংক ব্যাংকের তত্ত্বাবধায়কের মাধ্যমে ইসরায়েলের সমস্ত ব্যাংকগুলির তত্ত্বাবধান করে।
ব্যাংকের তত্ত্বাবধায়কের কাজ ও কর্তৃত্ব বিভিন্ন আইনের ওপর নির্ভরশীল, যেগুলি হল:
* ব্যাংকিং অধ্যাদেশ, ১৯৪১, এটি একটি বাধ্যতামূলক অধ্যাদেশ যা সংশোধন করা হয়েছে এবং বেশ কিছু বছর ধরে আধুনিকীকরণ করা হয়েছে;
* ব্যাংকিং (অনুমতি) আইন, ১৯৮১;
* ব্যাংকিং (গ্রাহকদের পরিষেবা) আইন, ১৯৮১;
* বিমা ছাড়া তহবিল (অ-পর্যাপ্ত তহবিল) আইন, ১৯৮১।

## তথ্যসূত্র

বিষয়শ্রেণী:আর্থিক পরিষেবা
বিষয়শ্রেণী:ইসরায়েলের ব্যাংকিং
বিষয়শ্রেণী:ইসরায়েলের অর্থনীতি
পালংশাক সালাদ

**পালংশাক সালাদ** হচ্ছে এক ধরনের সালাদ যার প্রধান উপাদান হচ্ছে পালংশাক। এর সংগে টমেটো,  ডিম, চীজ, টুকরো আলমন্ড, ওয়ালনাট, তাজা কিংবা শুকনো বেরি যেমন ক্রেনবেরি, স্ট্রবেরি ইত্যাদি যোগ করা হয়।

গরম বেকনের সংগে পালংশাক সালাদ পরিবেশিত হলেও রুচিভেদে এর অগুনিত ব্যতিক্রম আছে।

## আরো দেখুন
* পালংশাক স্যুপ
* সালাদের তালিকা

## তথ্যসূত্র

বিষয়শ্রেণী:সালাদ
বিষয়শ্রেণী:পালং শাকের পদ
উম্মু ফারওয়াহ বিনতে কাসিম

**উম্মু ফারওয়াহ বিনতে আল-কাসিম** () বা **উম্মু ফারওয়াহ ফাতিমাহ** ছিলেন মুহাম্মাদ আল বাকির এর স্ত্রী, এবং ইমাম জাফার সাদিকের মাতা।

## পরিবার
তার পিতা বিখ্যাত তাবি'ঈ আলিম (ধর্ম তাত্ত্বিক) কাসিম ইবনে মুহাম্মদ ইবনে আবু বকর এবং পিতামহ বিখ্যাত রাজনীতিবিদ সাহাবা মুহাম্মাদ ইবনে আবি বকর। উম্মু ফারওয়াহ এর আরেক পুত্রের নাম আব্দুল্লাহ।

## জ্ঞান
ইসলামী ইতিহাসে তার অগাধ জ্ঞানের জন্য বিখ্যাত ছিলেন। তিনি হাদিস বর্ণনাকারী হিসেবেও হাদিস শাস্ত্রে বিশেষ ভূমিকা রেখেছেন।

## তথ্যসূত্র

বিষয়শ্রেণী:সালাফ
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:জান্নাতুল বাকিতে সমাধিস্থ
কূপি

**কূপি** শব্দের আভিধানিক অর্থ হল প্রদীপ বা বাতি। কূপি হল সেই সরঞ্জাম যা অন্ধকার দূর করতে ব্যবহার করা হয় । প্রাচীনকালে আগুনের ব্যবহারের মাধ্যমে কূপির প্রচলন হয়। এতে জ্বালানী হিসেবে খনিজ তেল এবং প্রাণীজ তেলের ব্যবহার করা হত।  খনিজ তেলের মধ্যে কেরোসিন তেল অন্যতম । বিজ্ঞানের উন্নয়ন ও বৈদ্যুতিক বাতির ব্যাপক প্রচলনের ফলে এটি এখন আর দেখা যায়না বললেই চলে।

## আরও দেখুন
* বাতি
* ফ্লুরোসেন্ট বাতি
* বিদ্যুৎ সাশ্রয়ী বাতি
* টর্চলাইট
* ঝাড়বাতি

## তথ্যসূত্র

বিষয়শ্রেণী:আলো
বিষয়শ্রেণী:সরঞ্জাম
বিষয়শ্রেণী:প্রাচীন গ্রিক প্রযুক্তি
বিষয়শ্রেণী:প্রাচীন রোমান প্রযুক্তি
বিষয়শ্রেণী:ধরন অনুযায়ী প্রত্নতাত্ত্বিক নিদর্শন
বিষয়শ্রেণী:চীনা উদ্ভাবন
বিষয়শ্রেণী:গ্রিক উদ্ভাবন
বিষয়শ্রেণী:চৌ রাজবংশ
ইউনাইটেড নিউজ অব বাংলাদেশ

**ইউনাইটেড নিউজ অব বাংলাদেশ (ইউএনবি)** বেসরকারিখাতে বাংলাদেশী একটি সংবাদ সংস্থা। বাংলাদেশের প্রথম ডিজিটাল সংবাদ সংস্থা হিসেবে এটি পরিচিত।  সংস্থাটি বাংলাদেশের আঞ্চলিক সংবাদদাতাদের মাধ্যমে ও আন্তর্জাতিক বিভিন্ন সংস্থা বিশেষ করে অংশীদারী যুক্তরাষ্ট্রের অ্যাসোসিয়েটেড প্রেস (এপি) থেকে সংবাদ সংগ্রহ করে সেগুলো বিতরন করে থাকে। ইউএনবি ছাড়াও বাংলাদেশ সংবাদ সংস্থা (বাসস) হলো বাংলাদেশের জাতীয় সংবাদ সংস্থা।

১৯৮৮ সালে যাত্রা শুরু করা এ সংস্থাটি বাংলাদেশ ও আন্তর্জাতিক বিভিন্ন সংবাদপত্র, সাময়িকী, বেতার ও টেলিভিশন সংস্থা সমূহ বাংলাদেশের সংবাদের ক্ষেত্রে তাদের কাছ থেকে সংগ্রহ করে থাকে। ইউএনবি সাংগঠনিকভাবে অর্গানাইজেশন অব এশিয়া-প্যাসিফিক নিউজ এজেন্সিস (ওএএনএ), কমনওয়েলথ প্রেস ইউনিয়ন (সিপিইউ), এএমআইসি এবং এশিয়া নেটের সদস্য।

## আরও দেখুন
* বাংলাদেশের সংবাদপত্রের তালিকা

## তথ্যসূত্র

## বহিঃসংযোগ
* ইউএনবির ওয়েব সাইট
* সংবাদতরঙ্গ 

বিষয়শ্রেণী:বাংলাদেশের সংবাদ সংস্থা
বিষয়শ্রেণী:১৯৮৮-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
মুম্বই উপনগরী জেলা

**মুম্বই উপনগরী জেলা** কোঙ্কন বিভাগের মহারাষ্ট্রের একটি জেলা। এর সদর দপ্তর বান্দ্রা। এতে তিনটি প্রশাসনিক উপবিভাগ রয়েছে: কুর্লা, অন্ধেরী, এবং বরিভালী। মুম্বই সিটি জেলা এবং অন্যান্য উপনিবেশ সম্প্রদায়ের সাথে জেলাটি সলসেট দ্বীপে মুম্বই মহানগর তৈরি করে। জেলাটি ৪৪৬ কিমি² একটি এলাকা দখল করে রয়েছে।

এটি মহারাষ্ট্রের দ্বিতীয় বৃহত্তম জেলা, এবং এটি প্রশাসনিকভাবে কোঙ্কন বিভাগের অধীনে আসে।

মুম্বই শহরতলির জেলাশাসিত অঞ্চল বান্দ্রা থেকে দাহিসার পর্যন্ত, কুড়লা (চুনা ভট্টি) থেকে মুলুন্ড পর্যন্ত এবং কুর্লা থেকে ট্রম্বা ক্রিক পর্যন্ত।

মুম্বই শহরতলির জেলা দেশের বৃহত্তম জেলাগুলির মধ্যে একটি। ২০১১ সালের জনগননা অনুযায়ী, বর্তমান জনসংখ্যা ৯,৩৩২,৪৮১, এটি ভারতের পঞ্চম সর্বাধিক জনবহুল জেলা (৬৭২ এর মধ্যে) তৈরি করে। জেলার প্রধান নদী *মিঠী নদী*।

## ইতিহাস
মুম্বই শহরতলির জেলাটি ১ অক্টোবর ১৯৯০ এ নির্মিত হয়েছিল। যখন বৃহত্তর মুম্বই সিটি এবং মুম্বই শহরতলির জেলা বিভক্ত হয়েছিল।

## ভূগোল
অনেক গুরুত্বপূর্ণ জায়গা এই জেলার সৌন্দর্য সজ্জিত করেছে, যেমন মাউন্ট মেরি চার্চ, জোগেশ্বরী গুহা, মহাখালী গুহা, এসেল ওয়ার্ল্ড ওয়াটার কিংডম, মারভে বিচ, আকসা বিচ, মধ্য আইল্যান্ড, মালওয়ানি, সঞ্জয় গান্ধী জাতীয় উদ্যান, আরে কলোনী, কানহেরী গুহা, ফিল্ম সিটি, তলসি লেক, ভিহার লেক এবং পাওয়াই লেক সহ।
### জলবায়ু

## জনসংখ্যা
২০১১ সালের জনগননা অনুযায়ী মুম্বই উপনগরী জেলার জনসংখ্যার ৯,৩৩২,৪৮১ জন, প্রায় বেনিন বা মার্কিন যুক্তরাষ্ট্রের উত্তর ক্যারোলিনা রাজ্যের সমান। জলগননার দিক দিয়ে এটি ভারতের জেলাগুলির মধ্যে ৬ষ্ঠ স্থান (৫৪০ টির মধ্যে) অধিকার করেছে। জেলার জনসংখ্যা ঘনত্ব প্রতি বর্গ কিলোমিটারে (৬৫,৫০৪.১ / বর্গ মাইল) ২৫,২৯১.২৮ জন। ২০০১-২০১১ দশকে জেলার জনসংখ্যা বৃদ্ধি হার ৮.০১% ছিল। মুম্বই উপনগরীর প্রতি ১০০০ পুরুষের জন্য ৮৫৭ জন নারী এবং সাক্ষরতার হার ৯০.৯%।

## তথ্যসূত্র

বিষয়শ্রেণী:মহারাষ্ট্রের জেলা
বিষয়শ্রেণী:মুম্বই উপনগরী জেলা
১০০% লাভ

***হান্ড্রেড পার্সেন্ট লাভ*** ২০১২ সালে মুক্তি পাওয়া ভারতের পশ্চিমবঙ্গের বাংলা ভাষার রোমান্টিক চলচ্চিত্র। এটি পরিচালনা করেন রবি কিনাগী। ২০০৭ সালের তেলুগু ভাষার চলচ্চিত্র  *আদাভারি মাটালাকু আরধালে ভেরুলে* এর পুনর্নির্মাণ হিসেবে চলচ্চিত্রটি তৈরি করা হয়। চলচ্চিত্রের শ্রেষ্ঠাংশে অভিনয় করেন জিৎ এবং কোয়েল মল্লিক। ২০ শে জানুয়ারি ২০১২ সালে চলচ্চিত্রটি মুক্তি পায়।

## অভিনয়ে
* জিৎ - রাহুল 
* কোয়েল মল্লিক - অনুরাধা
* সুজয় ঘোষ - অভি
* বিশ্বনাথ পাল - কার্তিক 
* বিশ্বনাথ বসু - রাহুলের বন্ধু 
* সুপ্রিয় দত্ত - রাহুলের বাবা
* বিশ্বজিৎ চক্রবর্তী - অভির ঠাকুরদা 
* মৌসুমী সাহা - অভির মা
* ঋত্বিকা সেন - সোনিয়া

## সাউন্ড ট্র্যাক

## অভ্যর্থনা
*[[দ্য ইন্ডিয়ান এক্সপ্রেস]]* ও  *[[টাইমস অব ইন্ডিয়া]]*  উভয়েই জিৎ আর কোয়েলের প্রেমের প্রশংসা করে পজিটিভ রিভিউ প্রদান করে। 
## তথ্যসূত্র

## বহিঃসংযোগ
* 

বিষয়শ্রেণী:২০১২-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:রবি কিনাগী পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:জুবিন গর্গ সুরারোপিত বাংলা চলচ্চিত্র
শর্মিলী আহমেদ

**শর্মিলী আহমেদ** (৮ মে ১৯৪৭—৮ জুলাই ২০২২) ছিলেন একজন বাংলাদেশী টেলিভিশন এবং চলচ্চিত্র অভিনেত্রী। ১৯৬৪ সালে তিনি অভিনয়ে কর্মজীবন শুরু করেছিলেন।

## কর্মজীবন
আহমেদ ১৯৬২ সালে রেডিওতে এবং ১৯৬৪ সালে চলচ্চিত্রে তার ক্যারিয়ার শুরু করেন। তিনি বাংলাদেশ টেলিভিশনের প্রথম ধারাবাহিক নাটক দম্পতিতে কাজ করেছেন। ১৯৭৬ সালে মোহাম্মদ মহসিন পরিচালিত  আগুন নাটকে প্রথমবারের মত মায়ের ভূমিকা পালন করেছিলেন।

## ব্যক্তিগত জীবন
আহমেদ মুর্শিদাবাদের বেলুর চাক গ্রামে জন্মগ্রহণ করেন। তিনি রাজশাহী পিএন গার্লস হাই স্কুল থেকে ম্যাট্রিক পরীক্ষা পাস করেন।

আহমদের তানিমা নামের একটি মেয়ে আছে। তার ছোট বোন ওয়াহিদা মল্লিক জলি থিয়েটার অভিনয় করেন।

## উল্লেখযোগ্য কাজ
### টেলিভিশন

### চলচ্চিত্র
* *সুয়োরাণী দুয়োরাণী* (১৯৬৮)
* *আবির্ভাব* (১৯৬৮) - লুনা চৌধুরী 
* *আলিঙ্গন* (১৯৬৯) 
* *পলাতক* (১৯৭৩) 
* *আগুন* (১৯৭৬)
* *বসুন্ধরা* (১৯৭৭)
* *রূপালী সৈকতে* (১৯৭৯)
* *আশার আলো* (১৯৮২) 
* *দহন* (১৯৮৫) - আসমা (মিসেস মুস্তাক)
* *ত্যাগ* (১৯৯৩) - রায়হানের মা 
* *বিক্ষোভ* (১৯৯৪) 
* *প্রেমযুদ্ধ* (১৯৯৪) 
* *তোমাকে চাই* (১৯৯৬) - সাগরের মা
* *হাঙর নদী গ্রেনেড* (১৯৯৭)
* *আমি তোমারি* (১৯৯৯) 
* *[[সবাইতো সুখী হতে চায়]]* (২০০০)
* *ধাওয়া* (২০০০) 
* *মিলন হবে কত দিনে* (২০০২) 
* *স্বামী ছিনতাই* (২০০৪)
* *মহব্বত জিন্দাবাদ* (২০০৫) 
* *ভালবাসা ভালবাসা* (২০০৬) 
* *না বোলনা* (২০০৬) 
* চাচ্চু (২০০৬) 
* *জজের রায়ে ফাঁসি* (২০০৭) 
* *ঝন্টু মন্টু দুই ভাই* (২০০৭) 
* *দুঃখিনী জোহরা* (২০০৭)
* *টিপ টিপ বৃষ্টি* (২০০৮) 
* *আকাশ ছোঁয়া ভালোবাসা* (২০০৮) 
* *স্বামী নিয়ে যুদ্ধ* (২০০৮) 
* *গোলাপী এখন বিলাতে* (২০১০) 
* *মাটির ঠিকানা* (২০১১) 
* *মেহেরজান* (২০১১) - মেহেরের মা
* *মনের জ্বালা* (২০১১) 
* *সে আমার মন কেড়েছে* (২০১২) 
* *আকাশ কত দূরে* (২০১৪)
* *প্রেম করবো তোমার সাথে* (২০১৪)
* *স্বর্গ থেকে নরক* (২০১৫) 
* *অচেনা হৃদয়* (২০১৫)
* *এক পৃথিবী প্রেম* (২০১৬)
* *[[রাত জাগা ফুল]]* (২০২১)

## পুরস্কার ও সম্মাননা
**[[বাচসাস পুরস্কার]]**
* ** বিজয়ী** : শ্রেষ্ঠ পার্শচরিত্র অভিনেত্রী - দহন (১৯৮৫)

## তথ্যসূত্র

## বহিঃসংযোগ
* 

বিষয়শ্রেণী:১৯৪৭-এ জন্ম
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাচসাস পুরস্কার বিজয়ী
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশে ক্যান্সারে মৃত্যু
সিরিয়ায় ধর্ম

**সিরিয়ায় ধর্ম** বলতে সিরিয়ার নাগরিকদের কত শতাংশ কোন ধর্মাবলম্বীদের বা সিরিয়ায় কোন কোন ধর্ম পালন করে তা বোঝায়। ঐতিহাসিকভাবে, অঞ্চলটিতে নানান ধর্মের সম্প্রসারণ ঘটেছে। এমনকি একই ধর্মের নানান মতবাদ প্রচলিত আছে। সিরিয়ার প্রধান ধর্ম হল ইসলাম। ইসলাম ধর্মাবলম্বীদের মধ্যে সুন্নিদের সংখ্যাই সবচেয়ে বেশি। এরপরেই আছে শিয়া। উল্লেখ্য, সিরিয়ায় খ্রিস্টান ধর্মাবলম্বীদের বসবাস করে। আবার অল্পসংখ্যক ইহুদি সম্প্রদায়ও বসবাস করে।

## ইসলাম

### সুন্নি

সিরিয়ার সবেচেয়ে বেশি মানুষ সুন্নি ধর্মালম্বী, যা মোট জনসংখ্যার ৭৬.৯ শতাংশ। যাদের মধ্যে আরবি কথা বলা সুন্নি সম্প্রদায়ের সংখ্যা বেশি। এরপরেই, যথাক্রমে কুর্দি সম্প্রদায়, তুর্কমান/তুর্কমেন, সারকাসিয়ান এবং ফিলিস্তিনদের অবস্থান। শুধুমাত্র শুয়ায়দা শহর ও শুয়ায়দা প্রদেশ ছাড়া, সিরিয়ার ১৪টি প্রদেশের মধ্যে ১৩টিতেই সুন্নি ধর্মালম্বী মানুষের সংখ্যাই বেশি।

### শিয়া

সুন্নি ছাড়া যেসকল মানুষ সিরিয়ায় ইসলাম ধর্মালম্বী, তাদের অনুপাত মোট জনসংখ্যার ১৬ শতাংশ এবং এদের মধ্যে বেশিরভাগই আলাউয়ি ও ইসমাইলি সম্প্রদায়। শিয়া মুসলিমদের মধ্যেও ভিন্ন ভিন্ন সম্প্রদায় রয়েছে।
### আলেভি

সিরিয়ার উত্তরাঞ্চলে কিছু কুর্দি ও তুর্কমেন সম্প্রদায়ের আলেভিরা বসবাস করে। আফরিন প্রদেশের মাবাতলি শহরে সবচেয়ে বেশি কুর্দি সম্প্রদায়ের আলেভিরা বসবাস করে। ২০১৪ সালে, কুর্দি নিয়ন্ত্রিত আফরিন প্রদেশে আলেভি সম্প্রদায়ের হেভি ইবরাহিম প্রধানমন্ত্রী নির্বাচিত হন। আলেপ্পোতে প্রায় কয়েক হাজার তুর্কমেন আলেভিরা বসবাস করে। তাদের বেশিরভাগই তুরস্কতে পালিয়ে গেছে।

## দ্রুজ

সিরিয়ার ইসলাম ধর্মাবলম্বীদের মধ্যে দ্রুজদের সংখ্যা ৩য় সর্বোচ্চ যা মোট জনসংখ্যার ৩%। আস-শুয়ায়দা প্রদেশে দ্রুজদের সংখ্যা সবচেয়ে বেশি; এই প্রদেশের ছোট ছোট সব শহর, গ্রামকে বলা হয় জাবাল আল-দ্রুজ (দ্রুজদের পাহাড়)। এছাড়া কুনেত্রা প্রদেশ, ইদলিব প্রদেশ ও রিফ দিমাস্ক প্রদেশে অল্পসংখ্যক দ্রুজরা বসবাস করে।
## খ্রিস্ট ধর্ম

২০১০ সালের আগে সিরিয়ায় খ্রিস্ট ধর্মালম্বীদের সংখ্যা ছিল মোট জনসংখ্যার ১১.৮%। ১৯২০ সালে সিরিয়ায় খ্রিস্ট ধর্মালম্বীদের সংখ্যা ছিল ২৫ লক্ষ, যা মোট জনসংখ্যার ২০%। প্রায় বেশিরভাগ সিরীয় খ্রিস্টানরা দেশান্তরিত হওয়ায় তাদের সংখ্যা অনেক কমে গেছে। মুসলিমদের থেকে খ্রিস্টানদের দেশান্তরিত হওয়ার পরিমাণ অনেক বেশি এবং তাদের জন্মবৃদ্ধি হারও কম।

## ইহুদী
১৯৯৭ সালে সিরিয়াতে ইহুদীদের সংখ্যা ৩০০০ থেকে কম ছিল। ১৯৯২ সালে, বেশিরভাগ ইহুহিরা দেশান্তরিত হয়। ফলে সিরিয়াতে বর্তমান ইহুদীর সংখ্যা ২০০-এরও কম। সিরীয় ইহুদীরা আরবিতে কথা বলে। ইহুদীদের প্রার্থনার স্থান অর্থাৎ সিনাগগ, সিরীয় সরকার দ্বারা বিশেষভাবে রক্ষিত।

## আরও দেখুন
*সিরিয়া
*সিরিয়ায় ধর্মের স্বাধীনতা
*সিরিয়ায় মানবাধিকার
*লেবাননে ধর্ম

## তথ্যসূত্র

## আরও পড়ুন

*Marcel Stüssi *MODELS OF RELIGIOUS FREEDOM: Switzerland, the United States, and Syria by Analytical, Methodological, and Eclectic Representation,  375 ff. (Lit 2012).*

## বহিঃসংযোগ
*সিরিয়ায় সাম্প্রদায়িকতা
* সিরিয়ায় ইসলামিক শিক্ষা

বিষয়শ্রেণী:সিরিয়ায় ধর্ম
সিরিয়ায় স্বাস্থ্য

**সিরিয়ায় স্বাস্থ্য** বলতে বোঝায় সিরিয়ায় অবস্থিত নাগরিকদের শারীরিক অবস্থা, মৃত্যুর হার, চিকিৎসা সংক্রান্ত সুযোগ সুবিধা, হাসপাতাল ইত্যাদির একটি সামগ্রিক অবস্থা। সাম্প্রতিক বছরগুলোতে বর্তমানে ক্ষমতায় থাকা বাথ পার্টি সিরিয়ায় স্বাস্থ্যের দিকটি অধিক গুরুত্ব দিয়েছে এবং উন্নত করেছে। যদিও বর্তমানে চলতে থাকা গৃহযুদ্ধের কারণে অনেক হাসপাতাল ধ্বংস হয়ে যাচ্ছে বা ক্ষতিগ্রস্ত হয়েছে, বিশেষ করে নানান চিকিৎসার সরঞ্জাম ক্ষতিগ্রস্ত হয়েছে। ফলে সিরিয়ায় চিকিৎসার দিকটি খুব একটা উন্নত হচ্ছে না। তবুও, যুদ্ধহীন এলাকাগুলোতে, যেখানে সরকারের পূর্ণ নিয়ন্ত্রণ আছে, সেসব জায়গাগুলোতে সরকারি-বেসরকারি দুভাবেই চিকিৎসা এবং স্বাস্থ্যের দিকটির উন্নতি ঘটছে।

২০১৪ সালে, স্থুল আভ্যন্তরীণ উৎপাদনের ৩.৩ শতাংশ, সিরিয়ার স্বাস্থ্য ব্যয় থেকে এসেছে।

## জনসংখ্যা
২০১৭ সালের জুলাই মাসে, সিরিয়ার জনসংখ্যা ছিল প্রায় ১৮,০২৮,৫৪৯ এবং ২০১৭ সালে, সিরিয়ার জনগণের গড় আয়ু ছিল ৭৫ বছর, যেখানে পুরুষদের গড় আয়ু ৭২ এবং মহিলাদের গড় আয়ু ৭৭, যা ১৯৬০ সালের গড় আয়ুর তুলনায় অনেক ভালো। কারণ ১৯৬০ সালে, সিরিয়ার জনগণের গড় আয়ু ছিল ৫২ বছর।

### স্থূলতা
২০১৭ সালে, প্রাপ্ত বয়স্ক মানুষদের গড় স্থূলতা বিএমআই-এর মাপকাঠিতে ছিল ২৭.৮, ২০০৯ সালে ৫ বছরের কম বয়সী শিশুদের মধ্যে ১০% শিশু ছিল স্থূল বা মোটা। ২০১৬ সালে, সবচেয়ে স্থূলতার দেশসমূহের মধ্যে সিরিয়ার ক্রম ছিল ৩৫। ২০১৭ সালে বিশ্ব স্বাস্থ্য সংস্থা তালিকাটি প্রকাশ করে।

### স্বাস্থ্যব্যবস্থা
২০১৫ সালে, ৯৫.৭% মানুষ টয়লেট ব্যবহার করতে পারত এবং ৯০.১% মানুষ সুপেয় পানি পানের সুযোগ পেতো। বর্তমানে, সিরিয়ায় পানি দূষণের পরিমাণ বৃদ্ধি পাওয়ার কারণে স্বাস্থ্যব্যবস্থা এবং সুপেয় পানি কমে যাওয়ার আশঙ্কা দেখা দিয়েছে। বর্তমানে আলেপ্পোর কুয়েক নদী এবং ক্রন্তিস নদীর নিচের অংশের পানিতে অধিক পরিমাণে অ্যামোনিয়া, নিষিদ্ধ পদার্থ এবং অধিক মাত্রার বিওডি পাওয়া গিয়েছে। যা পানযোগ্য পানির সীমাকে অতিক্রম করেছে। এছাড়া সিরিয়ার উপকূলীয় অঞ্চলে, টিউবওয়েলগুলোতে অধিক পরিমাণে বিভিন্ন ধাতুর নাইট্রেট আয়ন, আ্যমোনিয়া পাওয়া গিয়েছে, সমুদ্রের লবণাক্ত পানি ভূগর্ভস্থ পানির সাথে মিশ্রিত হওয়ায় বিশুদ্ধ পানিও লবণাক্ত হয়েছে। এর কারণ হিসেবে খনন কাজ এবং মাত্রাতিরিক্ত সারের ব্যবহারকেই দায়ী করা হয়।

### ধূমপান

বিশেষ করে সিগারেট ও হুক্কাকে কেন্দ্র করে, সিরিয়ার জনগণের মধ্যে ধূমপান খুব ধীরে ধীরে বৃদ্ধি পাচ্ছে। সিরীয়রা প্রতিবছর নেশাজাতীয় দ্রব্যের পেছনে প্রায় ৬০০ মিলিয়ন ডলার খরচ করে। ২০১০ সালে, ২০% নারী এবং ৬০% পুরুষ ধূমপান করত। মোট জনসংখ্যার ৯৮% কোন না কোনভাবে ধূমপান দ্বারা ক্ষতিগ্রস্ত হতো।

সিরিয়ায় ১৮ বছরের কম বয়সীদের নেশাজাতীয় দ্রব্য কেনা সম্পূর্ণ নিষেধ।

## তথ্যসূত্র
আবু বকরের পরিবার

**আবু বকর** (ঈসায়ী ৫৭৩–৬৩৪) ছিলেন নবী মুহাম্মাদ(সাঃ) এর পর ইসলামের প্রথম খলিফা। তিনি ছিলেন নবী মুহাম্মাদ(সাঃ) এর রাজনৈতিক উত্তরাধিকারী।

## পরিবার
আবু বকর ছিলেন আবু কুহাফা ও উম্মুল খাইর সালমার পুত্র। তাঁর পিতা-মাতা উভয়েই মুসলিম হয়েছিলেন। আবু বকরের কোনো ভাই ছিল বলে জানা যায় না। তাঁর দুই বৈমাত্রেয় বোন ছিল। তাদের নাম উম্মু ফারওয়াহ ও কুরাইবাহ।

**উম্মু ফারওয়াহ বিনতে আবি কুহাফাঃ** প্রথম স্বামী আবু উমাইমাহ আল আযদীর ঘরে কন্যা উমাইমাহ এর জন্ম। এরপর তামিম আদ-দারির সাথে বিয়ে হয়। তাঁর সাথে তালাকের পর বিয়ে করেন আশ'আছ ইবনে কায়স আল-কিন্দীকে, সেই ঘরে তাঁর তিন পুত্র মুহাম্মাদ, ইসহাক, ইসমাইল ও দুই কন্যা হাবাবাহ ও কুরাইবাহ জন্ম গ্রহণ করেন।

**কুরাইবা বিনতে আবি কুহাফাঃ** তাঁর স্বামী ছিলেন প্রখ্যাত সাহাবী কায়স ইবনে সা'দ ইবনে উবাদাহ আল-আনসারী।

আবু বকর মোট ৪ বার বিয়ে করেছিলেন। ইসলাম গ্রহণের পূর্বে কুতাইলাহ এবং উম্মু রুমানকে, এবং ইসলামের গ্রহণের পরে ২ টি। কুতাইলাহ এর ইসলাম গ্রহণ নিয়ে মতবিরোধ আছে, জাহিলী যুগেই উক্ত মহিলাকে তালাক দেন। আবু বকরের ৪ স্ত্রীর মোট ৬ সন্তান ছিল, ৩ পুত্র ও ৩ কন্যা।

## আরও দেখুন
* খুলাফায়ে রাশেদীন

# খলিফা আবু বকরের পরিবার
# খলিফা উমারের পরিবার
# খলিফা উসমানের পরিবার
# খলিফা আলির পরিবার

## তথ্যসূত্র

## আরও জানতে
* Armstrong, Karen. Muhammad: Biography of the Prophet, Phoenix, 1991. 1-84212-608-3

## অতিরিক্ত লিঙ্ক
* https://web.archive.org/web/20050217023944/http://www.ymofmd.com/books/abas/chapter2.htm
* https://web.archive.org/web/20051118235341/http://www.luarisharif.net/hazratabubakersiddiq.htm


বিষয়শ্রেণী:আরব ব্যক্তি
বিষয়শ্রেণী:সালাফ
বিষয়শ্রেণী:প্রাচীন আরবীয় ব্যক্তি
স্ক্রাইবাস

**স্ক্রাইবাস** () একটি ফ্রি ডেস্কটপ প্রকাশনা এপ্লিকেশন। এটার ভিত্তি হলো ফ্রি কিউটি টুলকিট, যার নেটিভ সংস্করণ ইউনিক্স, লিনাক্স, ম্যাক ওএস, হাইকু, মাইক্রোসফট উইন্ডোজ, ওএস/২ ও বিএসডির জন্যে পাওয়া যায়।  এ ডেস্কটপ প্রকাশনা প্যাকেজে বিভিন্ন ফ্রি প্রোগ্রাম অন্তর্ভুক্ত রয়েছে। 

স্ক্রাইবাস লেআউট, টাইপসেটিং, ও প্রোফেশনাল মানের ইমেজ-সেটিং ইকুয়েপমেন্টে প্রস্তুতির জন্যে ডিজাইন করা হয়েছে। এটি এনিমেটেড এবং সক্রিয় পিডিএফ ফাইল তৈরী করতে পারে। সংবাদপত্র, সংবাদলীপি, পোস্টার, বই, পুস্তিকা অনেককিছু লেখার কাজে এটি ব্যবহৃত হয়।

স্ক্রাইবাস সম্পর্কে বিভিন্ন ভাষায় বই রয়েছে, যার মধ্যে আছে ১.১৩ সংস্করণের জন্যে অফিশিয়াল নির্দেশিকা।

## তথ্যসূত্র

বিষয়শ্রেণী:পিডিএফ পাঠক
বিষয়শ্রেণী:লিনাক্স সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:মুক্ত বহুভাষী সফটওয়্যার
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিষয়শ্রেণী:মুক্ত শিক্ষামূলক সফটওয়্যার
উমরের পরিবার

থাম্ব|উমর (রা) এর প্রতীকি আরবি ক্যালিগ্রাফি
**[[উমর ইবনুল খাত্তাব|উমর ইবনে খাত্তাব]] ** (ঈসায়ী ৫৭৭-৬৪৪), উমার **আল ফারুক** নামেও পরিচিত, ফারুক অর্থ সত্য মিথ্যার পার্থক্যকারী। তিনি ছিলেন কুরাইশ বংশের বনু আদি গোত্রের সন্তান। তিনি ছিলেন ইসলামের দ্বিতীয় খলিফা।

উমারের অনেক আত্মীয় ইসলামের গুরুত্বপূর্ণ সাহাবা ছিলেন। তাঁর কন্যা হাফসা বিনতে উমর ছিলেন উম্মুল মু'মিনীন। এছাড়া তাঁর পুত্র আব্দুল্লাহ ইবনে উমর একজন বিশিষ্ট সাহাবী ছিলেন।

## পরিবার

## আরও দেখুন

* খলিফা আবু বকরের পরিবার
* খলিফা উসমানের পরিবার
* খলিফা আলীর পরিবার

## তথ্যসূত্র

## বহিঃসংযোগ

* https://web.archive.org/web/20041223044704/http://www.answering-ansar.org/answers/umme_kulthum/en/chap5.php

বিষয়শ্রেণী:উমর